b'\n_START_ARTICLE_\nCaroline Kennedy\n_START_PARAGRAPH_\nCaroline Bouvier Kennedy (s. 27. marraskuuta 1957, New York City) on yhdysvaltalainen kirjailija, lakimies ja diplomaatti. H\xc3\xa4n on Yhdysvaltojen entisen presidentin John F. Kennedyn ensimm\xc3\xa4inen ja ainoa elossa oleva lapsi. _NEWLINE_Caroline Kennedy eli kolme vuotta Valkoisessa talossa ja vietti siell\xc3\xa4 ennen muuttoa kuusivuotissyntym\xc3\xa4p\xc3\xa4ivi\xc3\xa4\xc3\xa4n. Is\xc3\xa4ns\xc3\xa4 murhan j\xc3\xa4lkeen h\xc3\xa4n muutti \xc3\xa4itins\xc3\xa4 ja veljens\xc3\xa4 kanssa New Yorkin Manhattanille 1040 Fifth Avenuelle kattohuoneistoon._NEWLINE_Vuonna 1972 h\xc3\xa4n meni Concorden yliopistoon Massachusettsissa. T\xc3\xa4m\xc3\xa4n j\xc3\xa4lkeen h\xc3\xa4n ty\xc3\xb6skenteli set\xc3\xa4ns\xc3\xa4, senaattori Edward M. Kennedyn alaisena sek\xc3\xa4 New York Daily News -lehdess\xc3\xa4. Pian n\xc3\xa4iden j\xc3\xa4lkeen h\xc3\xa4n meni t\xc3\xb6ihin Metropolitan Museoon New Yorkiin 1980, josta h\xc3\xa4n l\xc3\xb6ysi miehens\xc3\xa4 Edwin Schlossbergin. Heill\xc3\xa4 on kaksi tyt\xc3\xa4rt\xc3\xa4, Rose Kennedy Schlossberg, joka syntyi 1988, (nimi tulee kunnioitetusta iso\xc3\xa4idist\xc3\xa4) sek\xc3\xa4 Tatiana Celia Kennedy Schlossberg, joka syntyi 1990, (nimi tulee Edwinin iso\xc3\xa4idin mukaan) ja yksi poika, John Bouvier Kennedy Schlossberg. H\xc3\xa4n syntyi 1993 (nimi tulee presidentti is\xc3\xa4n mukaan)._NEWLINE_H\xc3\xa4nen veljens\xc3\xa4 John Kennedy Jr. kuoli 1999 lento-onnettomuudessa vaimonsa Carolyn Bessette Kennedyn kanssa. N\xc3\xa4in ollen Caroline Kennedy j\xc3\xa4i ainoaksi presidentin j\xc3\xa4lkel\xc3\xa4iseksi._NEWLINE_Nyky\xc3\xa4\xc3\xa4n Caroline Kennedy toimii is\xc3\xa4ns\xc3\xa4 nime\xc3\xa4 kantavan kirjaston johtokunnan kunniapuheenjohtajana._NEWLINE_H\xc3\xa4n toimi Yhdysvaltain Japanin suurl\xc3\xa4hettil\xc3\xa4\xc3\xa4n\xc3\xa4 2013-2017.'